Τάκι Τσαν

Διαδρομή

O Παναγιώτης Στραβαλέξης γεννήθηκε και μεγάλωσε στην Αμερική το 1979, στις Συρακούσες της Νέας Υόρκης, από Έλληνες γονείς.
Το 1997 ύστερα από μια συναυλία των Terror X Crew δημιουργήθηκε το πρώτο τους σχήμα, τους GLD (Gate of the Living Dead). Λίγο καιρό αργότερα ο Ευθύμης των Terror X Crew, που ήταν φαντάρος, σύστησε στον Τάκη έναν ράπερ, τον Τάσο, με τον οποίο είχαν γνωριστεί νωρίτερα σε ένα rap battle που έγινε μεταξύ του Τάκη Τσαν και του Μηδενιστή ενάντια του Υποχθόνιου και του Καταχθόνιου. Ο Τάκης στην συνάντηση θυμήθηκε ποιος ήταν ο Τάσος και τον έβαλε με την μια στο συγκρότημα με τον Ύπο να βάζει και τον αδερφό του τον Κάτα, ισχυρίζόμενος πως είναι καλύτερος του. Με την είσοδο των αδερφών χθόνιων, στην συνέχεια ο Τσαν σε συνάντηση που είχε με τον παλιό καλό παιδικό του φίλο, Χαρμάνη κατάλαβε πως και αυτός γούσταρε την φάση, είχε κάψα με την ραπ και έτσι ο Χάρμα μπήκε στους ΖΝ και ολοκληρώθηκε η θρυλική πεντάδα.
Την ίδια χρονιά οι ΖΝ, έχοντας ήδη αποκτήσει κοινό εξαιτίας των κοινών εμφανίσεών τους με τους Terror X Crew και της επιτυχίας της demo κασέτας τους, έβγαλαν μέσω της ΗΧΟΚΡΑΤΟΡΙΑΣ και της FM Records το πρώτο τους EP με όνομα ΖΝ Εντολές/Στη Χώρα των Καλύτερων MCs, το οποίο περιείχε τα γνωστά κομμάτια "Στη Χώρα των Καλύτερων MCs" και "Η Νύχτα των Ζωντανών Νεκρών". Μετά την επιτυχία του EP, η FM Records κυκλοφορεί το 1998 τον δίσκο Ο Πρώτος Τόμος. Ο συγκεκριμένος δίσκος ξεσήκωσε θύελλα αντιδράσεων λόγω του περιεχομένου του, με αποτέλεσμα μετά τα πρώτα 1.000 κομμάτια που πωλήθηκαν τα υπόλοιπα να βγουν με δύο κομμάτια λιγότερα, καθώς το υπουργείο Πολιτισμού έκρινε απαραίτητη την αφαίρεση των κομματιών "Αν Όλα τα Παιδιά της Γης" και "Π.Ρ.Ε.Ζ.Α". Το άλμπουμ στις μέρες μας θεωρείται ένας από τους καλύτερους ελληνικούς battle rap δίσκους όλων των εποχών.
Το 1999 κυκλοφόρησε το single Στην Αθήνα, το οποίο περιείχε 3 κομμάτια και ήταν προπομπός του δίσκου Ρίμα για Χρήμα, που κυκλοφόρησε αργότερα την ίδια χρονιά. Το Ρίμα για Χρήμα παρουσίαζε το "Θαύμα Παιδί", τον νέο εαυτό του Τάκη δηλαδή, και είχε κεντρικό θέμα τα προσωπικά βιώματά του, χωρίς να λείπει βέβαια και το battle στοιχείο. Ο δίσκος σήμερα πιστεύεται πως είναι από τα καλύτερα Χιπ-Χοπ άλμπουμ στην Ελλάδα.
Το 2001 ο Τάκης ιδρύει μαζί με το τότε μέλος των Άλφα Γάμα Εισβολέα τα Τιγρέ Σποράκια, ενώ κυκλοφορεί και ο δίσκος Θαμμένα Ξεχασμένα από τους ΖΝ, που ήταν στην ουσία μια συλλογή ακυκλοφόρητων κομματιών για τα σόλο πρότζεκτ των μελών των ΖΝ και πρώτων εκδοχών παλαιότερων κομματιών.

2003-2005: Θεωρία και Πράξη, συνεργασία με τον Χαρμάνη και 3 mixtapes

Το 2003 κυκλοφορεί ξανά από την ΗΧΟΚΡΑΤΟΡΙΑ και τη FM Records το πρώτο άλμπουμ των Τιγρέ Σποράκια, με το όνομα Θεωρία και Πράξη. Σε αυτό το πρότζεκτ ο Τάκης συστήνεται ως "Τάκι Τσαν", έναν "εαυτό" που ακροβατεί ανάμεσα στο "Θαύμα Παιδί" και στον "Τυμβωρύχο", με αποτέλεσμα τα κομμάτια του ως Τάκι Τσαν να έχουν και κοινωνική-προσωπική υφή αλλά να μην παύουν να είναι ωμά. Το 2004 κυκλοφορεί Το Σχολείο, ένα CD αποτέλεσμα της συνεργασίας του Τάκη με τον Χαρμάνη.
Το 2005 ο Τάκης αποφασίζει να κυκλοφορήσει δωρεάν μέσω Διαδικτύου 2 mixtapes, ηχογραφημένα στο σπίτι του, μόνο για τους οπαδούς. Αργότερα την ίδια χρονιά κυκλοφορεί ένα ακόμη mixtape που το έδινε σε συναυλίες μέσω της ανανεωμένης ΗΧΟΚΡΑΤΟΡΙΑΣ και το οποίο ήταν προάγγελος του επόμενου δίσκου του, του Στο Μυαλό του Παναγιώτη Στραβαλέξη.

2006-2008: Στο Μυαλό του Παναγιώτη Στραβαλέξη.

Το 2006 κυκλοφόρησε ο δεύτερος προσωπικός δίσκος του, με όνομα "Στο Μυαλό του Παναγιώτη Στραβαλέξη". Ένας δίσκος ο οποίος δεν έμοιαζε με κανέναν άλλον δίσκο του, καθώς απουσίαζε το battle στοιχείο, και ήταν εντελώς προσωπικός, με κάποια κοινωνικά στοιχεία.

2009-2013: Ρίμα για Χρήμα 2, Τιγρέ Σποράκια the Band και η δυναμική του επιστροφή πριν από το δεύτερο μισό της δεκαετίας.

Το 2009 κυκλοφόρησε μέσα από το περιοδικό "Sporty" ένας δίσκος του Τάκη με τίτλο Ειν' ο Man.  Στις 12/2009 κυκλοφόρησε το πολυαναμενόμενο Ρίμα για Χρήμα 2, ένας διπλός δίσκος με συμμετοχές από τον Εισβολέα, τον Billy Sio, τον LP αλλά και από τους ΖΝ MCs - Μηδενιστή, Χαρμάνη, Υποχθόνιο και Καταχθόνιο. Ο Τάκης την περίοδο 2009-2010 έκανε το "Ρίμα για Χρήμα Tour", μια περιοδεία σε όλη την Ελλάδα με περισσότερες από 25 ζωντανές εμφανίσεις με πολλούς γνωστούς MCs της χώρας στο πλευρό του.
Το 2011 άνοιξε η επίσημη σελίδα του Τάκη, το Takitsan.com, και για να γιορταστεί το γεγονός δόθηκε δωρεάν μέσα από αυτή το Exclusive Mixtape, το οποίο είχε 8 κομμάτια με συμμετοχές από την TOMAHOK, την ομάδα που δημιούργησε ο Εισβολέας στις αρχές της χρονιάς, στην οποία είναι μέλος και ο Τάκης. Στις 25/02/2011 κυκλοφόρησε το 2ο LP από τα Τιγρέ Σποράκια, μόνο που αυτήν τη φορά υπήρχε μαζί τους μια ζωντανή μπάντα με μουσικά όργανα, με αποτέλεσμα να μετονομαστούν σε Τιγρέ Σποράκια the Band.
Στις 21/11/2011 κυκλοφόρησε το νέο mixtape του Τάκι Τσαν, με το όνομα Athens' Finest. Την παραγωγή του δίσκου είχε αναλάβει ένας Αμερικάνος beatmaker, ο Hamma, και το ύφος τού mixtape ήταν σε Dirty South στιλ. Ο Τάκι Τσαν δεν ανήκει πλέον στους TOMAHOK.
Στις 15/2 του 2013 κυκλοφορεί το τραγούδι του "Θέλει να δίνεις την ψυχή σου για αυτό" με συνεργασία με τον Kebzer ενώ όλο τον Φεβρουάριο και τον Μάρτιο κάνει live σου όλη την επαρχία μαζί με τα Ανάποδα Καπέλα. Στις 5/4/13 κυκλοφορεί το δυναμικό single  "Άλλη φάση".

2014-2016: Η επιστροφή των ΖΝ, Ο Δεύτερος Τόμος

Ύστερα από μια μικρή απουσία λόγω προσωπικών και επαγγελματικών θεμάτων το 2015 κάνει θεαματική επιστροφή ηχογραφώντας με τα άλλα 4 μέλη των ΖΝ, το ιερό δισκοπότηρο του ελληνικού ραπ, τον δεύτερο τόμο! 
Στις 18/6/2015 κυκλοφορεί το EP του δεύτερου τόμου με τίτλο "Πάσα Ντουμάνια / Παραισθήσεις". Ο δίσκος περιελάμβανε 6 κομμάτια. Τελικά ο δεύτερος τόμος δεν βγήκε ποτέ ύστερα απο διαφωνία των μελών του συγκρότηματος.

2017-σήμερα: Νεα Αρχή, Η Λεγεώνα

Ο Τάκης δημιουργεί ένα καινούργιο συγκρότημα, την Λεγεώνα, μαζί με τον Ταραξία, τον Ισσοροπιστή, τον TNS και τον DJ RICO. 
Οι Τετραδα κυκλοφόρησε το "Mixtape Vol.1" με το concept το να γίνουν remake μερικών παλιών επιτυχιών π.χ. Ρίμα Για Χρήμα ή Νεοέλληνα Άκου κτλ το οποίο ολοκληρώθηκε με επιτυχία και ακολουθησε το LP "97"  Το οποίο περιεχει 16 κομμάτια μεταξυ των οποίων τα 2 είναι video clips